CELEX: 32004R1232
Language: sl
Date: 2004-07-02 00:00:00
Title: Uredba Komisije (ES) št. 1232/2004 z dne 2. julija 2004 o spremembi Uredbe (ES) št. 14/2004 glede pomoči Skupnosti za dobavo mlečnih proizvodov na Madeiro in Kanarske otoke

3.7.2004   
            
            
               SL
            
            
               Uradni list Evropske unije
            
            
               L 234/5
            
         
      UREDBA KOMISIJE (ES) št. 1232/2004
   z dne 2. julija 2004
   o spremembi Uredbe (ES) št. 14/2004 glede pomoči Skupnosti za dobavo mlečnih proizvodov na Madeiro in Kanarske otoke
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1453/2001 z dne 28. junija 2001 o uvedbi posebnih ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseima) (1) in zlasti člena 3(6) Uredbe,
   ob upoštevanju Uredbe Sveta (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in o razveljavitvi Uredbe (EGS) št. 1601/92 (Poseican) (2) in zlasti člena 3(6) Uredbe,
   ob upoštevanju naslednjega:
   
               (1)
            
            
               V Uredbi Komisije (ES) št. 14/2004 (3) so določena podrobna pravila za vzpostavitev bilanc dobav in pomoči Skupnosti za dobavo nekaterih osnovnih proizvodov, potrebnih za prehrano ljudi, predelavo in kot kmetijske surovine, ter za dobavo živih živali in jajc najbolj oddaljenim regijam v skladu z uredbami Sveta (ES) št. 1452/2001 (4), (ES) št. 1453/2001 in (ES) št. 1454/2001.
            
         
               (2)
            
            
               Uredba Komisije (ES) št. 580/2004 z dne 26. marca 2004 o določitvi razpisnega postopka v zvezi z izvoznimi nadomestili za nekatere mlečne proizvode (5) uvaja novo metodo določanja izvoznih nadomestil.
            
         
               (3)
            
            
               Razpisni postopek za nekatere mlečne proizvode bo privedel do tega, da se bo za isti proizvod za isti namembni kraj določilo več stopenj nadomestila.
            
         
               (4)
            
            
               Zato je treba v prilogah III in V k Uredbi (ES) št. 14/2004 glede Madeire oziroma Kanarskih otokov jasno navesti, da je pomoč enaka najvišjemu znesku nadomestila za proizvode, ki se uvrščajo v isto oznako KN. Da bi se izognili vsakršni negotovosti tržnih udeležencev in nacionalnih organov, se mora ta sprememba uporabljati od 1. aprila 2004, datuma začetka veljavnosti Uredbe (ES) št. 580/2004.
            
         
               (5)
            
            
               Treba je določiti, da maslo, dodeljeno v okviru Uredbe Komisije (ES) št. 2571/97 z dne 15. decembra 1997 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo pri izdelavi peciva, sladoleda in drugih živil (6), prejme enak znesek pomoči, navedene v stolpcu II prilog III in V k Uredbi št. (ES) št. 14/2004, če se dobavi Kanarskim otokom in Madeiri.
            
         
               (6)
            
            
               Uredbo (ES) št. 14/2004 je zato treba ustrezno spremeniti.
            
         
               (7)
            
            
               Ukrepi v tej uredbi so v skladu z mnenjem Upravljalnega odbora za mleko in mlečne proizvode –
            
         SPREJELA NASLEDNJO UREDBO:
   Člen 1
   Uredba (ES) št. 14/2004 se spremeni na naslednji način:
   
               (1)
            
            
               V delu 6 Priloge III se opombi 2 in 3 nadomestita z naslednjima:
               
                           „(2)
                        
                        
                           Zadevni proizvodi in z njimi povezane opombe so enaki tistim iz Uredbe Komisije o določitvi izvoznih nadomestil v skladu s členom 31 Uredbe Sveta (ES) št. 1255/1999 (UL L 160, 26.6.1999, str. 48).
                        
                     
                           (3)
                        
                        
                           Znesek je enak nadomestilu za proizvode iz iste oznake KN, dodeljenemu v skladu s členom 31 Uredbe (ES) št. 1255/1999. Kadar imajo nadomestila, dodeljena v skladu s členom 31 navedene uredbe, več kot eno stopnjo, kot je opredeljeno v členu 2(1)(e) in 2(1)(1) Uredbe Komisije št. 800/1999 (UL L 102, 17.4.1999, str. 11), je znesek enak najvišjemu znesku nadomestila za proizvode, ki se uvrščajo v isto oznako KN (Uredba Komisije (EGS) št. 3846/87 (UL L 366, 24.12.1987, str. 1)).
                           Vendar pa se za maslo, dodeljeno v okviru Uredbe Komisije (ES) št. 2571/97 (UL L 350, 20.12.1997, str. 3), uporablja znesek, naveden v stolpcu II.“.
                        
                     
         
               (2)
            
            
               V delu 11 Priloge V se opomba 4 nadomesti z naslednjo:
               
                           „(4)
                        
                        
                           Znesek je enak nadomestilu za proizvode iz iste oznake KN, dodeljenemu v skladu s členom 31 Uredbe (ES) št. 1255/1999. Kadar imajo nadomestila, dodeljena v skladu s členom 31 navedene uredbe, več kot eno stopnjo, kot je opredeljeno v členu 2(1)(e) in 2(1)(1) Uredbe (ES) št. 800/1999, je znesek enak najvišjemu znesku nadomestila za proizvode, ki se uvrščajo v isto oznako KN (Uredba (EGS) št. 3846/87).
                           Vendar pa se za maslo, dodeljeno v okviru Uredbe (ES) št. 2571/97, uporablja znesek, naveden v stolpcu II.“.
                        
                     
         Člen 2
   Ta uredba začne veljati na dan objave v Uradnem listu Evropske unije.
   V točki (1) člena 1 se prvi odstavek besedila, ki ga je treba vstaviti kot opombo 3, uporablja od 1. aprila 2004.
   V točki (2) člena 1 se prvi odstavek besedila, ki ga je treba vstaviti kot opombo 4, uporablja od 1. aprila 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. julija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 198, 21.7.2001, str. 26. Uredba, kakor je bila nazadnje spremenjena z Uredbo (ES) št. 55/2004 (UL L 8, 14.1.2004, str. 1).
   
      (2)  UL L 198, 21.7.2001, str. 45. Uredba, kakor je bila nazadnje spremenjena z Uredbo (ES) št. 1782/2003 (UL L 270, 21.10.2003, str. 1).
   
      (3)  UL L 3, 7.1.2004, str. 6.
   
      (4)  UL L 198, 21.7.2001, str. 11, Spremenjeno z Uredbo (ES) št. 1782/2003.
   
      (5)  UL L 90, 27.3.2004, str. 58.
   
      (6)  UL L 350, 20.12.1997, str. 3. Uredba, kakor je bila nazadnje spremenjena z Uredbo (ES) št. 921/2004 (UL L 163, 30.4.2004, str. 94).